प्रभास की 'साहो' पर बॉलीवुड एक्टर की ये भविष्यवाणी हो रही है सच, Tweet कर दी जानकारी  
प्रभास की 'साहो' को लेकर बॉलीवुड एक्टर की भविष्यवाणी हुई सच
'साहो' की रफ्तार बॉक्स ऑफिस पर पड़ी धीमी
फिल्म ने की थी शानदार ओपनिंग
बाहुबली प्रभास (Prabhas) की फिल्म 'साहो' (Saaho) ने बॉक्स ऑफिस पर धुआंदार ओपनिंग की थी. शुरुआती हफ्ते में फिल्म ने करीब 120 करोड़ रुपये के आस-पास कलेक्शन किया था. लेकिन जैसे-जैसे 'साहो' (Saaho) को रिलीज हुए दिन बीतने लगे, फिल्म की रफ्तार धीमी पड़नी शुरू हो गई. बॉक्स ऑफिस इंडिया की वेबसाइट के मुताबिक 'साहो' ने हिंदी वर्जन में अब तक सिर्फ 149 करोड़ रुपये की कमाई की है. फिल्म के इस कलेक्शन को देखते हुए कमाल आर खान (Kamaal R Khan) ने ट्वीट किया, जिसमें उन्होंने बताया कि प्रभास की 'साहो' को लेकर की गई उनकी भविष्यवाणी सच हो गई है. दरअसल, बॉलीवुड एक्टर ने 'साहो' को लेकर अनुमान लगाया था कि फिल्म ज्यादा दिनों तक परदे पर नहीं रह पाएगी. 
I said this before the release of #Saaho and same thing happened. https://t.co/NND8dzHuc3

अपने इस ट्वीट (Tweet) को रिट्वीट करते हुए एक्टर कमाल आर खान (Kamaal R Khan) ने लिखा कि जो मैंने कहा था वह सच हो गया. कमाल आर खान ने साहो के पहले ट्वीट को रिट्वीट करते हुए लिखा, "मैंने यह बात साहो के रिलीज होने से पहले कही थी और अब यह सच हो रही है." बता दें कि साहो ने अपने चौते हफ्ते में केवल 50 लाख रुपये का कलेक्शन किया है. इस फिल्म में प्रभास के साथ श्रद्धा कपूर भी मुख्य भूमिका में नजर आई थीं. कलेक्शन के अलावा फिल्म समीक्षकों की उम्मीदों पर भी खरी नहीं उतरी थी. 
वहीं कमाल आर खान (Kamaal R Khan) की बात करें तो बॉलीवुड एक्टर ने फिल्म 'देशद्रोही' और 'बिग बॉस 3' के जरिए अपनी पहचान बनाई. इसके अलावा कमाल आर खान अपने ट्वीट के लिए भी खूब जाने जाते हैं. अपने ट्वीट के जरिए वह न केवल समसामयिक मुद्दों पर अपनी राय पेश करते हैं बल्कि फिल्मों का रिव्यू भी करते हैं.